Diari Oficial de la Generalitat Valenciana


Sumari del DOGV 8000, del 15-03-2017 (2017/2002)

Informe ambiental i territorial estratègic de la modificació puntual número 12 del Pla general d'ordenació urbana d'Ontinyent: actualització de les fitxes del Catàleg de béns immobles en l'àmbit del sòl urbà.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2002


Data del document
:   27-02-2017

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informe ambiental i territorial estratègic de la modificació puntual número 12 del Pla general d'ordenació urbana d'Ontinyent: actualització de les fitxes del Catàleg de béns immobles en l'àmbit del sòl urbà. [2017/2002]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual número 12 del Pla general d'ordenació urbana d'Ontinyent: actualització de les fitxes del Catàleg de béns immobles en l'àmbit del sòl urbà, emés en sentit favorable per l'Ajuntament d'Ontinyent mitjançant Decret d'Alcaldia, de data 27 de febrer de 2017, del tenor literal següent:  
  
«Aprovació informe ambiental i territorial estratègic de la modificació puntual número 12 del Pla general d'ordenació urbana d'Ontinyent: actualització de les fitxes del Catàleg de béns immobles en l'àmbit del sòl urbà.  
Amb data 21 de febrer de 2017 s'ha emés un informe per l'enginyera municipal de medi ambiental i el TAG de medi ambient, en el sí de l'expedient d'avaluació ambiental i territorial estratègica per a escometre la modificació puntual número 12 del Pla general d'ordenació urbana d'Ontinyent: actualització de les fitxes del Catàleg de béns immobles en l'àmbit del sòl urbà en el sentit següent:  
  
«Documentació presentada  
La documentació objecte del present informe està integrada per una memòria informativa i justificativa i el document inicial estratègic per la modificació puntual número 12 del Pla general d'ordenació urbana d'Ontinyent, corresponent a l'actualització de les fitxes del Catàleg de béns immobles en sòl urbà. La referida documentació és conforme amb el que estableix l'article 50 de la LOTUP.  
  
Planejament vigent  
El planejament municipal vigent és el Pla general d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de València de 22 de desembre de 2006. Aquest planejament va obtindre declaració d'impacte ambiental positiva amb condicionants el 28 de novembre de 2005.  
  
Objecte, àmbit i justificació  
L'objecte és la modificació puntual número 12 del Pla general d'ordenació urbana d'Ontinyent, corresponent a l'actualització de les fitxes del Catàleg de béns immobles en sòl urbà per a donar compliment a l'apartat 4c de l'informe de 30 de novembre de 2016, de la Conselleria d'Educació, Investigació, Cultura i Esport, informe que va ser remés en qualitat de plec de condicions per a l'aprovació del Pla general d'ordenació d'Ontinyent.  
El que es pretén és incorporar al Catàleg les fitxes dels immobles en el medi urbà amb protecció ambiental no inclosos actualment així com canvis ?no substancials- dels nivells de protecció d'alguns bens catalogats. És a dir, l'actualització del Catàleg en els casos de nivell integral i parcial i la incorporació de noves fitxes per a les edificacions amb protecció ambiental.  
La modificació proposada no afecta cap altre aspecte del planejament vigent.  
Consultes realitzades  
Per part d'aquest ajuntament, el qual té la condició d'òrgan promotor i òrgan ambiental i territorial, de conformitat amb l'article 48.c.1 de la LOTUP, en afectar la proposta plantejada únicament l'ordenació detallada del sòl urbà, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 45 dies hàbils:  
  
  
Administració pública consultada Data consulta Data informe  
Conselleria d'Habitatge, Obres Públiques i Vertebració del Territori  
Direcció General d'Ordenació del Territori, Urbanisme i Paisatge   
25.10.2016   
No s'ha emés  
Conselleria d'Educació, Investigació, Cultura i Esport  
Direcció General de Patrimoni Cultural   
25.10.2016   
No s'ha emés  
  
  
  
Justificació per a l'aplicació del procediment simplificat d'avaluació ambiental i territorial estratègica  
La modificació puntual número 12 del Pla general d'ordenació urbana d'Ontinyent no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla general; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no té incidència en el model territorial vigent i no incompleix les determinacions legals vigents de qualsevol altra àrea afectada que puguera trobar-se sotmesa a algun tipus de protecció. Per tant, d'acord amb els criteris de l'annex VIII de la LOTUP, es pot determinar que la modificació del planejament proposada pot sotmetre's al procediment d'avaluació ambiental i territorial estratègica simplificat.  
  
Identificació i valoració de possibles efectes adversos sobre el medi ambient  
Tenint en compte les característiques de la modificació plantejada no es preveu un increment significatiu en el consum de recursos o generació de residus respecte al Pla general vigent; l'àmbit d'aplicació no inclou cap espai protegit i no suposa afectació sobre cap element del patrimoni natural; no suposa cap afectació significativa al patrimoni cultural; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic.  
  
En definitiva, la modificació puntual número 12 del Pla general d'ordenació urbana d'Ontinyent, corresponent a l'actualització de les fitxes del Catàleg de béns immobles en sòl urbà no presenta efectes significatius sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, ?L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local, en els següents casos?, per la qual cosa resulta aplicable al present supòsit l'apartat 1, referit als ?instruments de planejament urbanístic que afecten únicament l'ordenació detallada del sòl urbà definida en la present llei?. Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'ajuntament, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual la dita competència li correspondria a l'alcalde president.  
Conclusions  
Analitzada la proposta de modificació puntual número 12 del Pla general d'ordenació urbana d'Ontinyent, i d'acord amb tot l'exposat, considerem procedent emetre l'informe ambiental i territorial estratègic favorable en el procediment simplificat d'avaluació ambiental i territorial estratègica a l'actualització de les fitxes del Catàleg de béns immobles en sòl urbà, per no tenir efectes significatius sobre el medi ambient.»  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 12 del Pla general d'ordenació urbana d'Ontinyent: actualització de les fitxes del Catàleg de béns immobles en l'àmbit del sòl urbà.  
  
Segon. Continuar la tramitació de la modificació puntual del pla general d'acord amb la seua normativa específica.  
  
Tercer. Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.»  
  
Ontinyent, 27 de febrer de 2017.- El alcalde: Jorge Rodríguez Gramage.